2.6.2022
MT
Il-Ġurnal Uffiċjali tal-Unjoni Ewropea
L 151/49
(34)
Mill-laqgħa rriżulta li s-CAC KZ u l-AAK għad iridu jipprovdu lill-Kummissjoni b’aktar kjarifiki u evidenza dwar ċerti azzjonijiet u miżuri li ttieħdu.
Il-Kummissjoni talbet ukoll lis-CAC KZ u lill-AAK biex jirrieżaminaw is-CAP billi jkomplu jiżviluppaw l-analiżi tal-kawżi ewlenin tan-nuqqasijiet tas-sikurezza identifikati matul iż-żjara ta’ valutazzjoni fuq il-post mill-Unjoni, bil-għan li din tiġi diskussa fil-laqgħa teknika li jmiss.
(35)
Bħala segwitu għad-deliberazzjonijiet tal-Kumitat għas-Sikurezza tal-Ajru tal-UE ta’ Novembru 2021, ikkonfermati waqt il-laqgħa teknika ta’ April 2022, il-Kummissjoni stiednet lis-CAC KZ, lill-AAK u lit-trasportatur tal-ajru Air Astana għal seduta ta’ smigħ quddiem il-Kumitat għas-Sikurezza tal-Ajru tal-UE fis-17 ta’ Mejju 2022.
(36)
F’dik is-seduta, is-CAC KZ u l-AAK ippreżentaw lill-Kummissjoni u lill-Kumitat għas-Sikurezza tal-Ajru tal-UE b’ħarsa ġenerali tas-sistema fis-seħħ biex tiġi żgurata s-sorveljanza tas-sikurezza tat-trasportaturi tal-ajru ċċertifikati fil-Każakistan.
Huma spjegaw il-pjan nazzjonali ta’ żvilupp tas-sikurezza tal-Każakistan, li jinkludi miżuri biex tittejjeb l-effettività tat-trasport bl-ajru tal-Każakistan, inkluż l-implimentazzjoni effettiva tal-istandards tassikurezza internazzjonali rilevanti.
Barra minn hekk, l-AAK irrapporta dwar l-aħħar żviluppi fir-rigward talistruttura organizzattiva tiegħu, id-daqs tal-industrija tal-avjazzjoni fil-Każakistan, kif ukoll ir-riżultati tal-Missjoni ta’ Validazzjoni Kkoordinata tal-ICAO li twettqet f’Awwissu 2021.
(37)
Filwaqt li enfasizzaw l-impenn tagħhom għal titjib kontinwu, is-CAC KZ u l-AAK ipprovdew lill-Kummissjoni u lillKumitat għas-Sikurezza tal-Ajru tal-UE b’ħarsa ġenerali komprensiva u dettaljata tal-implimentazzjoni tas-CAP li ġie żviluppat abbażi tar-riżultati taż-żjara ta’ valutazzjoni fuq il-post mill-Unjoni f’Ottubru 2021.
Dan inkluda l-objettivi strateġiċi ddefiniti għall-futur, bħal emendi għall-qafas legali tal-Każakistan, il-manwali u l-proċeduri tal-AAK, il-kontinwazzjoni tat-titjib tal-QMS tiegħu, u l-implimentazzjoni effettiva ulterjuri tal-istandards tas-sikurezza internazzjonali rilevanti.
(38)
Waqt is-seduta, is-CAC KZ u l-AAK impenjaw ruħhom li jżommu lill-Kummissjoni infurmata dwar l-azzjonijiet futuri li għandhom jittieħdu fir-rigward tal-bqija tal-osservazzjonijiet li kienu saru matul iż-żjara ta’ valutazzjoni fuq il-post mill-Unjoni fl-2021.
Barra minn hekk, huma impenjaw ruħhom li jwettqu djalogu kontinwu dwar is-sikurezza, inkluż permezz tal-provvista ta’ informazzjoni rilevanti dwar is-sikurezza u permezz ta’ laqgħat addizzjonali, tal-anqas darbtejn fis-sena, jew meta l-Kummissjoni tqis li dan ikun meħtieġ.
(39)
L-evidenza tindika li l-miżuri li twettqu mis-CAC KZ u mill-AAK diġà jikkontribwixxu għat-tisħiħ tal-kapaċitajiet tagħhom biex jissorveljaw l-attivitajiet tal-avjazzjoni fil-Każakistan.
Madankollu, huwa meħtieġ aktar titjib firrigward tal-kapaċità tagħhom biex jissorveljaw li l-operazzjonijiet minn trasportaturi tal-ajru ċċertifikati filKażakistan jitwettqu f’konformità mal-istandards tas-sikurezza internazzjonali rilevanti, inkluż billi jiġi żgurat li dejjem ikun hemm ir-riżorsi xierqa għal tali attivitajiet ta’ sorveljanza tas-sikurezza.
(40)
Abbażi tal-informazzjoni ppreżentata, jidher li minn Ottubru 2021 is-CAC KZ u l-AAK għamlu progress notevoli fl-implimentazzjoni tal-istandards tas-sikurezza internazzjonali rilevanti.
Il-Kummissjoni u l-Aġenzija urew l-intenzjoni tagħhom li jkomplu jappoġġaw lis-CAC KZ u lill-AAK fl-isforzi tagħhom biex ikomplu jsaħħu s-sistema tas-sikurezza tal-avjazzjoni fil-Każakistan.
(41)
Waqt is-seduta, it-trasportatur tal-ajru Air Astana ppreżenta ħarsa ġenerali tal-flotta attwali tiegħu u tar-riżorsi u l-faċilitajiet disponibbli.
Din iddeskriviet is-Sistema ta’ Ġestjoni tas-Sikurezza (“SMS”) u l-QMS robusti u ferm żviluppati tiegħu.
It-trasportatur tal-ajru nnota li juża sett ta’ għodod tas-software sabiex jintegra d-data dwar is-sikurezza, il-kwalità u l-ġestjoni tar-riskju, inkluża s-sistema ta’ ġestjoni tar-riskju ta’ għeja.
(42)
Meta ġie mistoqsi mill-Kumitat għas-Sikurezza tal-Ajru tal-UE, it-trasportatur tal-ajru ta informazzjoni wkoll dwar l-attivitajiet ta’ sorveljanza li l-AAK wettaq fuq Air Astana fl-2021-2022, u kkonferma titjib fl-interazzjoni tiegħu mas-CAC KZ u mal-AAK.
(43)
Abbażi tad-deliberazzjonijiet tiegħu, il-Kumitat għas-Sikurezza tal-Ajru tal-UE wasal għall-konklużjoni li jenħtieġ li tingħata attenzjoni partikolari għall-monitoraġġ kontinwu tas-sitwazzjoni tas-sikurezza u tal-iżviluppi tagħha filKażakistan, inkluż permezz ta’ rapportar regolari dwar il-progress mis-CAC KZ u mill-AAK, u l-possibbiltà li jiġu mistiedna għal seduta oħra f’laqgħa futura tal-Kumitat għas-Sikurezza tal-Ajru tal-UE.